**Alapvető Jogok Biztosa**

**Egyenlő Bánásmódért Felelős Főigazgatóság**

**1387 Budapest Pf. 40.**

**Tisztelt Alapvető Jogok Biztosa, Egyenlő Bánásmódért Felelős Főigazgatóság!**

Alulírott *………név……………….*(……….*lakcím*………….) mint kiskorú gyermekem …………*név*…….. (…….*lakcím*……) törvényes képviselője a *……….név…………….-vel*(………….*székhely címe…………),*szemben az alábbi

**k é r e l m e t**

terjesztem elő.

Gyermekem fogyatékossággal él, mozgáskorlátozott, amelyet az F/1 alatt csatolt okirattal igazolok.

*…………Annak leírása, hogy mi, mikor és hol történt………………….........................................*

*[Példa: Gyermekem kerekesszéket használ. A …. név….. iskola, amelynek tanulója, nem akadálymentes, kizárólag a földszinti tantermek közelíthetők meg akadálymentesen, az emeletiek nem. 2023. augusztus 25-én írásban kértem az intézményt, hogy az oktatást úgy szervezze meg, hogy gyermekem tanórái a földszinti tantermek valamelyikében legyenek megtartva. Az iskola 2023. szeptember 3-án a kérésemet megtagadta arra hivatkozással, hogy ez az átszervezés a gyermekemet tanító szaktanároknak kényelmetlenséget okozna, mert ők a saját, emeleti termeikben szeretnek tanítani.]*

Az egyenlő bánásmódról és az esélyegyenlőség előmozdításáról szóló 2003. évi CXXV. törvény (Ebktv.) 8. § g) pontja alapján közvetlen hátrányos megkülönböztetésnek minősül az olyan rendelkezés, amelynek eredményeként egy személy vagy csoport valós vagy vélt fogyatékossága miatt részesül kedvezőtlenebb bánásmódban, mint amelyben más, összehasonlítható helyzetben levő személy vagy csoport részesül, részesült vagy részesülne.

Az Ebktv. 4. § g) pontja alapján az egyenlő bánásmód követelményét a köznevelési intézmények, a szakképző intézmények és a felsőoktatási intézmények (a továbbiakban együtt: oktatási intézmény) jogviszonyaik létesítése során, jogviszonyaikban, eljárásaik és intézkedéseik során (a továbbiakban együtt: jogviszony) kötelesek megtartani.

A fogyatékossággal élő személyek jogairól szóló ENSZ egyezmény (CRPD), melyet Magyarország a 2007. évi XCII. törvénnyel ratifikált, 2. cikke alapján a „fogyatékosság alapján történő hátrányos megkülönböztetés” a fogyatékosságon alapuló bármilyen különbségtételt, kizárást vagy korlátozást jelent, amelynek célja vagy hatása valamennyi emberi jog és alapvető szabadság másokkal azonos alapon történő elismerésének, élvezetének vagy gyakorlásának csorbítása vagy semmibe vétele a politikai, a gazdasági, a szociális, a kulturális, a civil élet terén, vagy bármely egyéb területen. Ez a hátrányos megkülönböztetés minden formáját magában foglalja, egyebek között az ésszerű alkalmazkodás megtagadását.

Ugyancsak a CRPD 2. cikke szerint az „ésszerű alkalmazkodás” az elengedhetetlen és megfelelő módosításokat és változtatásokat jelenti, amelyek nem jelentenek aránytalan vagy indokolatlan terhet, és adott esetben szükségesek, hogy biztosítsák a fogyatékossággal élő személy alapvető emberi jogainak és szabadságainak a mindenkit megillető, egyenlő mértékű élvezetét és gyakorlását.

Kérem, hogy a hatóság a fentiek alapján folytasson közigazgatási eljárást és állapítsa meg, hogy a …………..*név*…………. köznevelési intézmény kimentése nem elfogadható, mert az általunk kért változtatások nem jelentének aránytalan vagy indokolatlan terhet az iskola számára, és az intézmény a gyermekemmel szemben fogyatékosságára tekintettel megtagadta az észszerű alkalmazkodást, ezzel megsértette az egyenlő bánásmód követelményét. Kérem a hatóságot, hogy *rendelje el a jogsértő állapot megszüntetését / tiltsa meg a jogsértő magatartás jövőbeni tanúsítását / rendelje el a véglegessé vált határozatának – a jogsértő közérdekből nyilvános adatainak kivételével személyazonosításra alkalmatlan módon – közérdekből nyilvános közzétételét / szabjon ki bírságot.*

**Mellékletek:**

F/1 fogyatékosságot igazoló okirat

F/2 okirat, amely igazolja, hogy a kérelem benyújtója a törvényes képviselő *(pl. gyermek születési anyakönyvi kivonata)*

F/3 *egyéb bizonyíték, ha van*

*dátum*…………….

Tisztelettel:

*…………aláírás*………

..……………*név…………*